text: Føroyar skulu nú spæla um plássini 8-16 í EM-endaspælinum, og sigurin í dag kom væl við.
text: #000001
text: HSF: Fyri fyrstu ferð í hondbóltssøguni hevur eitt føroyskt landslið vunnið á Fraklandi. Føroysku U18-menninir vunnu í dag ein flottan 29-26 sigur, eftir hálvleiksstøðuna 14-12 til Fraklands.
text: #000002
text: Føroyska liðið byrjaði dystin serstakliga illa og komu skjótt afturum heili 7-1. Okkara spældu illa og gjørdu eina rúgvu av tekniskum villum, samstundis sum verjan stóð púra opin. Fraklendingar spældu við sera høgari leikferð og vóru okkara als ikki vaknaðir.
text: #000003
text: Um miðjan hálvleik kom betri ró yvir føroyska spælið og komu okkara innaftur í dystin. Spakuliga fingu miðverjarnir, Ísak Vedelsbøl og Rói Thomsen, betri fatur og komu Føroyar uppá javnt eftir 20 minuttir.
text: #000004
text: Fraklendingar tóktist nú til at tosa við, men ein óheppin løta undan hálvleikinum, gjørdi at tað vóru fraklendingar, sum vóru á odda 14-12 í hálvleikinum.
text: #000005
text: Føroyska liðið kom fyrstu ferð á odda í dystinum eftir 37 minuttir. Stóri leikarin í føroyska álopinum var toppskjúttin í EM-endaspælinum higartil, Óli Mittún. Hóast alt ikki eydnaðist hjá honum í dag, so var hann ein støðug hóttan og ein so stór marra fyri fronsku verjuna, at teir royndu at mansverja hann ein stóran part av seinna hálvleiki. Tá fraklendingar tóku Óla úr spælinum, var tað Rókur Ziskason, sum tók um róðrið og fekk fleiri góð mál við góðum ein móti einum spæli.
text: #000006
text: Føroyska liðið var frammanfyri 23-20, tá Frakland tók time-out eftir 45 minuttir og hóast teir onkra løtu minkaðu aftur niður í eitt mál, so tóktiskt dysturin at liggja í hondunum hjá okkara, sum koyrdu sigurin heim.
text: #000007
text: Samstundis sum Spania vann greitt á Svøríki í dag, ber úrslitið við sær, at Spania vinnur bólkin greitt við 6 stigum, Svøríki gjørdist nummar tvey við 4 stigum, Føroyar verða nummar trý við 2 stigum, meðan Fraklandi endaði aftast við ongum stigi.
text: #000008
text: Føroyar skulu nú spæla um plássini 8-16 í EM-endaspælinum, og koma Føroyar við dagsins úrsliti at hava tvey stig við sær til millumrunduna, har Føroyar renna saman við nr. 3 og 4 úr bólki C, sum verður Slovenia og so antin Danmark ella Serbia. Dystirnir í millumrunduni verða týsdagin og mikudagin.
text: #000009
text: Ósigrað í seinastu sjey evropeisku heimadystunum
text: #000013
text: Bresta saman um finalupláss í annaðkvøld
text: #000014
text: U15-genturnar skúgvaðu alla mótstøðu av vegnum
text: #000015
text: U21-landsliðið so at siga óbroytt
text: #000016